open-index/open-wikipedia-markdown huggingface dataset:
Ώρα στην Ανγκόλα

Όλη η Ανγκόλα χρησιμοποιεί την ώρα Δυτικής Αφρικής (UTC+01:00), και δεν έχει χρησιμοποιηθεί ποτέ η θερινή ώρα, λόγω της κοντινής απόστασης με τον Ισημερινό.

## Βάση δεδομένων ζώνης ώρας

## Παραπομπές


Κατηγορία:Ανγκόλα
Θερινή ώρα στην Αργεντινή

Από το 2009, η Αργεντινή δεν χρησιμοποιεί την θερινή ώρα και πλέον όλη η χώρα χρησιμοποιεί την ζώνη ώρας UTC-03:00.

Η επαρχία Σαν Λουίς χρησιμοποιούσε άλλη ζώνη ώρας σε σχέση με την υπόλοιπη χώρα και παλιά χρησιμοποίησε την θερινή ώρα μέχρι την απόφαση τον Απρίλιο 2010 να μην βάλουν χειμερινή ώρα και να μείνουν στην UTC-03:00 όλο το χρόνο.

Η πιο πρόσφατη περίοδος όπου η Αργεντινή χρησιμοποίησε την θερινή ώρα ήταν το 2007-2009. Μετά από μία περίοδο χωρίς θερινή ώρα, και μερικές επαρχίες χρησιμοποίησαν την θερινή ώρα για εξοικονόμηση ενέργειας. Για κάθε περίοδο, η κυβέρνηση αποφάσιζε για πόσο καιρό θα χρησιμοποιηθεί η θερινή ώρα, και δεν υπήρχαν ετήσιες ημερομηνίες. 

## Δείτε επίσης
* Ώρα στην Αργεντινή
* Θερινή ώρα ανά χώρα

Κατηγορία:Αργεντινή
Microsoft Office 97

Το **Microsoft Office 97** είναι μια έκδοση του Microsoft Office η οποία κυκλοφόρησε στις 19 Νοεμβρίου του 1996. Ήταν η τελευταία έκδοση του Microsoft Office που υποστήριζε τα Windows NT 3.51 και είναι ο διάδοχος του Microsoft Office 95 και ο προκάτοχος του Microsoft Office 2000. Η βασική υποστήριξη έληξε στις 31 Αυγούστου 2001, ενώ η εκτεταμένη στις 28 Φεβρουαρίου 2002.

Αυτή η έκδοση περιείχε πολλά νέα χαρακτηριστικά και βελτιώσεις από τον προκάτοχο του, όπως τα *Command Bars*, ένα παράδειγμα στο οποίο τα μενού και οι γραμμές εργαλείων έγιναν πιο παρόμοια σε ικανότητα και οπτικό σχεδιασμό, φυσικά συστήματα γλώσσας και πιο εκλεπτυσμένο έλεγχο γραμματικής. Ήταν επίσης η πρώτη έκδοση του Microsoft Office που περιείχε τους βοηθούς του Office (Office Assistant), το οποίο σχεδιάστηκε για να βοηθήσει χρήστες με έναν διαδραστικό κινούμενο χαρακτήρα, ο οποίος διασυνδεόταν με το περιεχόμενο βοήθειας του Office. Το Office 97 είχε επίσης και easter eggs, το Microsoft Word περιείχε ένα μυστικό παιχνίδι pinball και το Microsoft Excel περιείχε ένα μυστικό προσομοιωτή πτήσης.

Δύο service releases κυκλοφόρησαν για το Office 97, τα SR-1 και SR-2. Το SR-2 διόρθωσε το παγκόσμιο φαινόμενο του 2000.

## Εκδόσεις
Συνολικά, πέντε εκδόσεις του Office 97 ήταν διαθέσιμες:

## Φωτογραφίες


Αρχείο:Msword97 gr win2000.PNG|Το Microsoft Word 97
Αρχείο:Msexcel97 gr win2000.PNG|Το Microsoft Excel 97
Αρχείο:Mspowerpoint97 gr win2000.PNG|Το Microsoft PowerPoint 97

## Παραπομπές

Office 97
Σταθερή Ώρα Σαουδικής Αραβίας

δεξιά|μικρογραφία|300x300εσ|Χειμερινή ώρα Σαουδικής Αραβίας
Η **χειμερινή ώρα Σαουδικής Αραβίας** είναι η ζώνη ώρας που χρησιμοποιείται στη Σαουδική Αραβία. Χρησιμοποιούν τη ζώνη ώρας UTC+03:00, ακόμη καθορίζεται από τον 45ο μεσημβρινό ανατολικά. Ακόμη, η Σαουδική Αραβία έχει το ανατολικότερο μέρος που χρησιμοποιεί τη χρονική ζώνη +3, με αποτέλεσμα κάποιες περιοχές θα έπρεπε να μετακινηθούν μια ώρα μπροστά.

Σαουδικη
Ωρα
Θερινή ώρα στη Σαμόα

Οι δυτικές Σαμόα χρησιμοποιούν τη θερινή ώρα από το 2010. Κατά τη θερινή ώρα μέχρι το 2011 άλλαζε από τον UTC-11:00 σε UTC-10:00. Λόγω του τσουνάμι το 2009, η θερινή ώρα ξεκίνησε το 2010 καθώς αναβλήθηκε. Στις 29 Δεκεμβρίου 2011 έγινε το πέρασμα από το ανατολικό στο δυτικό κομμάτι της διεθνούς γραμμής ημερομηνίας. Σήμερα η χειμερινή ώρα είναι η +13 και θερινή η +14.

## Παραπομπές


Κατηγορία:Σαμόα
Συμμετοχή των Ηνωμένων Πολιτειών στους Θερινούς Ολυμπιακούς Αγώνες 1912

μικρογραφία|Οι Ηνωμένες Πολιτείες στην τελετή έναρξης.
Οι ΗΠΑ πήραν την 1η θέση στον πίνακα μεταλλίων σ' αυτούς τους Ολυμπιακούς με 25 χρυσά, 19 ασημένια και 19 χάλκινα μετάλλια.

## Μετάλλια

### [[Αρχείο:Gold medal.svg|χωρίς-πλαίσιο|21x21εσ]] Χρυσά

### [[Αρχείο:Silver medal.svg|χωρίς-πλαίσιο|21x21εσ]] Ασημένια

### [[Αρχείο:Bronze medal.svg|χωρίς-πλαίσιο|21x21εσ]] Χάλκινα

## Άλλες Συμμετοχές

### Καταδύσεις
Οι δύτες που εκπροσώπησαν τις Ηνωμένες Πολιτείες στους Ολυμπιακούς της Στοκχόλμης ήταν δύο: ο Τζορτζ Γκέιτζικ και ο Άρθουρ ΜακΑλίναν. Τα αποτελέσματά τους φαίνονται στον παρακάτω πίνακα.

### Κολύμβηση
Στην κολύμβηση συνολικά πήραν μέρος 7 αθλητές από τις ΗΠΑ. Συνολικά κέρδισαν 2 χρυσά, 1 ασημένιο κι ένα χάλκινο μετάλλιο.

### Στίβος
109 ήταν οι αθλητές που εκπροσώπησαν τις ΗΠΑ στον στίβο. 

Ηνωμενες Πολιτειες
΄1912
Αντιγόνεια

Με το όνομα **Αντιγόνεια** είναι γνωστές οι:

*Αντιγόνεια (Χαονία), πόλη της Χαονίας της Ηπείρου, αφιερωμένη από τον Πύρρο στη σύζυγό του Αντιγόνη
*Αντιγόνεια στην Αρκαδία, η Μαντίνεια Αρκαδίας, την οποία μετονόμασε ο Μακεδόνας βασιλιάς Αντίγονος Γ΄ μετά την νικηφόρα έκβαση στην μάχη της Σελλασίας το 222 π.Χ.. Το όνομα Αντιγόνεια παρέμεινε μέχρι τα χρόνια του Ρωμαίου αυτοκράτορα Αδριανού (117–138)
*Αντιγόνεια Βιθυνίας, πόλη της Βιθυνίας, κοντά στην πόλη Δασκύλιον
*Αντιγόνεια Μυσίας, φρούριον της Κυζικηνής, το οποίο απείχε δηλαδή 50 στάδια (περίπου 10 χιλιόμετρα) από την θάλασσα στην Κυζικηνή, επαρχία της Κυζίκου
*Αντιγόνεια (Συρία), ελληνιστική πόλη στην βόρεια Συρία, η οποία ιδρύθηκε από τον Αντίγονο Α΄ Μονόφθαλμο το 307 π.Χ. την οποία σχεδίασε για πρωτεύουσα της αυτοκρατορίας του
*Αντιγόνεια Τρωάς, πόλη που ιδρύθηκε το 306 π.Χ. από τον Αντίγονο τον Μονόφθαλμο, στα παράλια της Μικράς Ασίας, απέναντι (λίγο νοτιότερα) από την Τένεδο και την οποία μετονόμασε ο Λυσίμαχος σε Αλεξάνδρεια (Αλεξάνδρεια Τρωάς), μετά τη νίκη του στην Ιψό της Φρυγίας το 301 π.Χ. σε ανάμνηση του αγαπημένου του βασιλιά, Μεγάλου Αλεξάνδρου
*Αντιγόνεια Παιονίας, ελληνιστική πόλη στην Παιονία, της βόρειας Μακεδονίας, που τοποθετείται στον πίνακα του Πόιτινγκερ μεταξύ των Στενών και των Στόβων, η οποία ιδρύθηκε το 272 π.Χ. από τον Μακεδόνα βασιλιά Αντίγονο Β΄ Γονατά
*Αντιγόνεια Κρουσίδος, αρχαία πόλη στην επαρχία της Κρουσίδος της Χαλκιδικής, η οποία αναφέρεται από τον γεωγράφος Κλαύδιο Πτολεμαίο στη ρωμαϊκή περίοδο ως Αντιγόνη, με παλαιότερο όνομα Ψαφάρα 
*η Αντιγόνη (νήσος), ένα από τα Πριγκηπονήσια, η οποία είχε παλαιότερα το όνομα «Αντιγόνου νήσος» ή «Αντιγόνεια» 
*Αντιγόνεια Κιλκίς, οικισμός της Ελλάδας, στην Κεντρική Μακεδονία
White Rabbit (τραγούδι, Jefferson Airplane)

To ***White Rabbit*** είναι τραγούδι του αμερικανικού ροκ συγκροτήματος Jefferson Airplane, το οποίο συμπεριλήφθηκε στον δίσκο *[[Surrealistic Pillow]]*, του 1967. Το κομμάτι γράφτηκε από την Γκρέις Σλικ. Το τραγούδι κυκλοφόρησε και ως single, κι έγινε το δεύτερο του, που μπαίνει στην δεκάδα των αμερικανικών *[[Billboard Hot 100]]*.

Πρόκειται για ένα από τα δημοφιλέστερα κομμάτια του σχήματος, το οποίο συμπεριλήφθηκε στον Κατάλογο με τα 500 Σπουδαιότερα Τραγούδια όλων των εποχών, του *[[Rolling Stone]]*, και κατατάχτηκε στην 478η θέση. Ενώ στο Rate Your Music, τοποθετήθηκε στην 87η θέση με τα καλύτερα single όλων των εποχών.

## Παραπομπές


## Εξωτερικοί σύνδεσμοι
*[ Song Review: White Rabbit], *[[Allmusic]]*.
*IMDB Fear and Loathing in Las Vegas Reference
*

Κατηγορία:Τραγούδια του 1967
Κατηγορία:Τραγούδια των Jefferson Airplane
Κατηγορία:Singles του 1980
Κατηγορία:Singles του 1983
Κατηγορία:Singles του 1967
Somebody to Love (τραγούδι, Jefferson Airplane)

To ***Somebody to Love*** είναι ένα τραγούδι, γραμμένο από τον Ντάρμπι Σλικ. Το κομμάτι στην αρχή ηχογραφήθηκε για τους The Great Society, όμως αργότερα κυκλοφόρησε για τους Jefferson Airplane, και συμπεριλήφθηκε στον δίσκο *[[Surrealistic Pillow]]* του 1967. Πρόκειται για ένα από τα γνωστότερα τραγούδια του σχήματος, το οποίο συμπεριλήφθηκε στον Κατάλογο με τα 500 Σπουδαιότερα Τραγούδια όλων των εποχών, του περιοδικού *[[Rolling Stone]]*, στην 274η θέση.

## Παραπομπές


## Εξωτερικοί σύνδεσμοι

Κατηγορία:Τραγούδια του 1966
Κατηγορία:Τραγούδια των Jefferson Airplane
Κατηγορία:Singles του 2004
Κατηγορία:Singles του 1967
Κατηγορία:Singles (ντεμπούτο)
Κατηγορία:Τραγούδια των Ramones
Κολωνές Λεοντίδας

Οι **Κολωνές** ή *Κολώνες* ή *Κολώνη* ή *Κολωνός* (), (ο δήμος: Κολωνών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας).

## Ονομασία
Ο δήμος ίσως να συγχέεται, σε διάφορες πηγές, με τον ομώνυμο δήμο των Κολωνών, της Αντιοχίδας φυλής ή με τον δήμο του Κολωνού, ο οποίος αναφερόταν και ως Κολωνές της Αιγηίδας φυλής και ήταν γνωστός και ως ο Ίππιος Κολωνός,  σε αντιδιαστολή με τον λόφο, ο οποίος ήταν γνωστός ως Αγοραίος Κολωνός  και ανήκε στον αρχαίο αττικό δήμο του Κεραμεικού της Ακαμαντίδας φυλής.

## Τοποθεσία του αρχαίου δήμου
Ο δήμος των Κολωνών, ήταν δήμος των Μεσογείων ή του Άστεως. Η ακριβής τοποθεσία του δήμου αυτού είναι άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς. Σύμφωνα με νεώτερους ερευνητές, ίσως συνόρευε με τον δήμο της Κυθήρου και ήταν στους πρόποδες του Πεντελικού όρους, κοντά στην Εκάλη στην περιοχή *Μιχαλέζα*, ή *[[Αμυγδαλέζα]]* ή *Μυγδαλέζα*.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Λεοντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι των Κολωνών
Ο δημότης των αρχαίων Κολωνών ονομαζόταν Κολωνεύς ή αναφερόταν με τη χρήση της λέξης «Κολωνήθεν», δηλαδή προέρχεται από τις Κολωνές ή τον Κολωνό.

## Προσωπικότητες από τις Κολωνές
Υπήρξαν διάφοροι γνωστοί πολίτες από τον δήμο των Κολωνών, όπως ο Δημήτριος ο Κολωνεύς, ο Διοκλής ο Κολωνεύς, ο Φωσφόρος ο Κολωνήθεν γιος του Διονυσίου κ.α. 

## Δείτε επίσης
* Αρχαία Αθήνα
* Λεοντίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG Κολων Attica (IG I-III).

**Δευτερογενείς πηγές**
* Colonae, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'', “Attica”. Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 131.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
* 

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Κολωνός (αποσαφήνιση)

Το όνομα **Κολωνός** ή *Κολωνές* ή *Κολώνες* ή *Κολώνη* (), μπορεί να αναφέρεται για:
* Κολωνός, σύγχρονη συνοικία της Αθήνας, που βρίσκεται στη δυτική πλευρά του Δήμου Αθηναίων.
* Αγοραίος Κολωνός (), λόφος δίπλα από την Αρχαία Αγορά της Αθήνας, ο οποίος ανήκε στον αρχαίο αττικό δήμο του Κεραμεικού της Ακαμαντίδας φυλής και βρίσκεται νότια και παραπλεύρως του λόφου του Ναού του Ηφαίστου. 
* Ίππιος Κολωνός () ή Κολωναί Αιγηίδας, αρχαίος αττικός δήμος  της Αιγηίδας φυλής, ο οποίος βρισκόταν περίπου στην περιοχή της σημερινής συνοικίας του Κολωνού.
* Κολωναί Αντιοχίδας, αρχαίος αττικός δήμος της Αντιοχίδας φυλής, κοντά στον αρχαϊκό Πύργο του Βαρνάβα.
* Κολωναί Λεοντίδας, αρχαίος αττικός δήμος της Λεοντίδας φυλής, κοντά στην Εκάλη ή τη Μιχαλέζα.
* Κολωναί Μεσσηνίας ή Κολωνίδαι Μεσσηνίας
* Κολωναί Τρωάδας, πόλη στην Τρωάδα της Μικράς Ασίας.

## Δείτε επίσης
* Κολώνη (αποσαφήνιση)
Παναγιώτης Χατζηγάκης

Ο **Παναγιώτης Χατζηγάκης** (1849 - 1928) ήταν Έλληνας πολιτικός που διετέλεσε δήμαρχος Τρικκαίων του νομού Θεσσαλίας επί 26 χρόνια.

## Βιογραφικά στοιχεία
Γεννήθηκε στο Περτούλι και ήταν γιος του πολιτικού Ιωάννη Χατζηγάκη, μέλους της οικογένειας Χατζηγάκη. Περάτωσε τις εγκύκλιες σπουδές του στα Ιωάννινα και ασχολήθηκε με την οικογενειακή περιουσία. Εξελέγη αρχικά δήμαρχος Αιθήκων (1883 - 1887) και εν συνεχεία, στις εκλογές του 1891, δήμαρχος Τρικκαίων. Επανεξελέγη για άλλες τέσσερις θητείες (1895 - 1899, 1899 - 1903), 1914 - 1925, 1925 - 1928) με την τρίτη να παρατείνεται κατά επτά χρόνια λόγω της εμπόλεμης κατάστασης που επικρατούσε εκείνη την εποχή. Το 1897, λόγω του ελληνοτουρκικού Πολέμου εγκατέλειψε τα Τρίκαλα και εγκαταστάθηκε προσωρινά στο Περτούλι.

Απεβίωσε εν ενεργεία δήμαρχος και αντικαταστάθηκε από το γιο του, Χρίστο Χατζηγάκη, νικητή των εκλογών που ακολούθησαν.

## Παραπομπές


Κατηγορία:Δήμαρχοι Τρικάλων
Κατηγορία:Έλληνες πολιτικοί
Παπαναστασίου

Το ελληνικό επώνυμο **Παπαναστασίου** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Παπαναστασίου (1876-1936), πολιτικός επιστήμονας, κοινωνιολόγος και δύο φορές πρωθυπουργός της Ελλάδας
* Αλέξανδρος Παπαναστασίου (αθλητής)
* Γεωργία Παπαναστασίου (20ός αι.), μαραθωνοδρόμος
* Κώστας Παπαναστασίου (1923-2002), αθλητής, παράγοντας, Γενικός Γραμματέας Αθλητισμού (1976-1981)
* Νίκος Παπαναστασίου, ηθοποιός
* Παναγιώτης Παπαναστασίου (αρχές 20ού αι.), βουλευτής και εκπαιδευτικός
* Χρήστος Παπαναστασίου (1897-1958), φυσικός και καθηγητής της ιστορίας των φυσικών επιστημών στο Πανεπιστήμιο Αθηνών

## Δείτε επίσης
* Μουσείο Αλέξανδρου Παπαναστασίου

## Παραπομπές
Αλέξανδρος Κυρώζης

Ο **Αλέξανδρος Κυρώζης** (1860 - 1923) ήταν Έλληνας πολιτικός.

## Βιογραφικά στοιχεία

Γεννήθηκε στη Λαμία και ήταν γιος του Ιωάννη Κυρώζη, δημάρχου Λαμίας. Σπούδασε νομικά και ιδιώτευσε ως δικηγόρος. Εγκαταστάθηκε στα Φάρσαλα διατελώντας δήμαρχος αυτών. Στις εκλογές του 1915 εξελέγη βουλευτής Λαρίσης και επανεξελέγη σε αυτές του 1920.

Απεβίωσε το 1928. Ήταν παντρεμένος και γιος του ήταν ο Ιωάννης Κυρώζης.

## Παραπομπές


Κατηγορία:Βουλευτές Λάρισας
Κατηγορία:Δήμαρχοι Φαρσάλων
Ταλντόκ

Το **Ταλντόκ** είναι πόλη στην Περιφέρεια Ος του Κιργιστάν. Λέγεται και Ταλντίκ, ενώ συνδέεται με την τοπική πρωτεύουσα Ος με τον αυτοκινητόδρομο M41. 

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Ος
Ουσαράλ

Το **Ουσαράλ** (* ρώσικα: Ушарал&#x200E;
) είναι μια πόλη του Καζακστάν, στην επαρχία Αλακόλ στην περιφέρεια Αλμάτι. Πληθυσμός: 15,991 (απογραφή 2009) 15,379 (απογραφή 1999).

Τον Μάιο του 2012, 15 πτώματα βρέθηκαν σε ένα συνοριακό σταθμό κοντά στο Ουσαράλ, στα καζακο-κινεζικά σύνορα (μαζική δολοφονία Αρκανκεργκέν).

## Κλίμα




## Παραπομπές


Κατηγορία:Πόλεις του Καζακστάν
Κατηγορία:Περιφέρεια Αλμάτι
Επαρχία Ζετικάρα

Η **επαρχία Ζετικάρα** () είναι μια επαρχία της περιφέρειας Κοστανάι στο βόρειο Καζακστάν. Το διοικητικό κέντρο της επαρχίας είναι η Ζετικάρα. Πληθυσμός: 50,805 (2013 εκτίμηση) 50,441 (2009 αποτελεσμάτων της Απογραφής) 56,497 (1999 αποτελεσμάτων της Απογραφής).

## Παραπομπές


Ζετικαρα
Επαρχία Καμίστι

Η **επαρχία Καμίστι**() είναι μια επαρχία στην περιφέρεια Κοστανάι στο βόρειο Καζακστάν. Το διοικητικό κέντρο της επαρχίας είναι το Καμίστι. Πληθυσμός: 14,482 (εκτίμηση 2013) 15,807 (απογραφή 2009) 23,146 (απογραφή 1999).

## Παραπομπές


Καμιστι
Οι γυναίκες του τελευταίου ορόφου

***Οι γυναίκες του τελευταίου ορόφου*** (πρωτότυπος τίτλος: ***Les Femmes du 6e étage***) είναι γαλλική ταινία του 2010. 

Συμμετείχε στο διαγωνιστικό τμήμα των βραβείων Σεζάρ στις κατηγορίες: κοστουμιών, παραγωγής και Β' Γυναικείου Ρόλου. Κέρδισε το τελευταίο, το οποίο έλαβε η Κάρμεν Μάουρα.
## Πλοκή
Παρίσι, 1962. Ο Ζαν-Λουί είναι ένας μεγαλοαστός που ζει μία βαρετή ζωή με τη σύζυγό του, Σουζάν. Μένουν σε ένα πολυτελές διαμέρισμα, ενώ ο ίδιος είναι ιδιοκτήτης όλου του κτιρίου. Στα δώματα του έκτου ορόφου μένουν Ισπανίδες υπηρέτριες, μεταξύ αυτών η Μαρία, την οποία προσλαμβάνει ο Ζαν-Λουί στο σπίτι του. 

Η Μαρία, όσο δουλεύει στο σπίτι, κερδίζει συνεχώς τη συμπάθεια του Ζαν-Λουί και μετά από λίγο καιρό εκείνος την ερωτεύεται. Η Σουζάν αντιλαμβάνεται ότι ο Ζαν-Λουί ενδιαφέρεται για κάποια άλλη γυναίκα και εκείνος της λέει ψευδώς ότι έχει ερωτευτεί μία γνωστή τους, την Μπετίνα, προκειμένου να φύγει από το σπίτι.

Όταν φεύγει, πηγαίνει στον έκτο όροφο και ζει σε ένα δώμα. Εκεί, αισθάνεται πραγματικά ευτυχισμένος, κάτι που καταλαβαίνει και η Σουζάν. Η Μαρία αποφασίζει να γυρίσει στην Ισπανία και συγκεκριμένα στο Σανταντέρ, όπου βρίσκεται ο γιος της. Το τελευταίο βράδυ πριν φύγει το περνά με τον Ζαν-Λουί και την επομένη φεύγει χωρίς να τον χαιρετήσει.

Δύο χρόνια μετά, ο Ζαν-Λουί ταξιδεύει στην Ισπανία και βρίσκει την Κονσεψιόν. Της λέει πως χώρισε και τη ρωτά που βρίσκεται η Μαρία και του λέει πως δεν γνωρίζει, κάτι που είναι ψέμα. Όμως, ο άντρας της του λέει ότι βρίσκεται κοντά. Ο Ζαν-Λουί την επισκέπτεται και οι δυο τους συναντιούνται ξανά.
## Διανομή

## Παραπομπές


Κατηγορία:Γαλλικές ταινίες της δεκαετίας 2010
Κατηγορία:Γαλλικές κωμικές ταινίες
Κατηγορία:Γαλλόφωνες ταινίες
Κατηγορία:Ισπανόφωνες ταινίες
Κατηγορία:Ταινίες με θέμα τη μετανάστευση
Κατηγορία:Ταινίες του 2010
Γιάννης Φακής

Ο **Γιάννης Φακής** (Αποίκια Άνδρου, 12 Ιανουαρίου 1944 - Αθήνα, 14 Ιουνίου 2017) ήταν Έλληνας ηθοποιός.
## Βιογραφία
Ολοκληρώνοντας τις σπουδές του στη Δραματική Σχολή του Θεάτρου Τέχνης υπό τον Κάρολο Κουν, έλαβε ρόλους σε θεατρικές, τηλεοπτικές και κινηματογραφικές παραγωγές, μεταξύ των οποίων η παράσταση "Ευριπίδου Τρωάδες" (1977) του Γιάννη Τσαρούχη, το *[[1922 (ταινία του 1978)|1922]]* (1978) του Νίκου Κούνδουρου, οι *[[Νύφες]]* (2004) του Παντελή Βούλγαρη και *Η άλλη θάλασσα* (2012, μη ολοκληρωμένη) του Θεόδωρου Αγγελόπουλου, η οποία αποτέλεσε την τελευταία του ερμηνεία.

"Εσύ είσαι κωμικός" τού είχε πει κάποτε ο Κάρολος Κουν μετά από πολύμηνη μελέτη των ερμηνειών του, οι οποίες κάλυπταν όλο το φάσμα της παγκόσμιας δραματουργίας.

## Φιλμογραφία

## Προσωπική ζωή
Ο Γιάννης Φακής έζησε και εργάστηκε στην Άνδρο, τη Σαντορίνη και για το μεγαλύτερο μέρος της ζωής του στη συνοικία Κουκάκι στην Αθήνα. Κατά την περίοδο της δικτατορίας διέμεινε στη Ρώμη, στην οποία οδηγήθηκε λόγω των −όχι και τόσο αμφιλεγόμενων− φρονημάτων του. Υπήρξε σύζυγος της εικαστικού Ντέπης Φελουκατζή (1941-2015), με την οποία απέκτησε έναν γιο. Ο Κωστής Γκιμοσούλης στο αφήγημά του *Ο μέσα και ο έξω* (2016, Εκδόσεις Καστανιώτη) αναφέρεται στη γειτονική τους σχέση και στα όσα του εξιστόρησε ο Γιάννης Φακής κατά την περίοδο 2014 - 2016, βαπτίζοντάς τον "Κυναίγειρο". Όσοι γνώριζαν τον Γιάννη Φακή, θα θυμούνται τις αναφορές του: στο βιβλίο *Αντιγνώση, τα δεκανίκια του καπιταλισμού* της Λιλής Ζωγράφου, στην Έλλη Λαμπέτη και στον Γιάννη Τσαρούχη, με τους οποίους είχε συνεργαστεί εκτενώς, στον γιο του και τη σύντροφό του, καθώς και στη σύζυγό του, την οποία είχε χάσει. 

O Γιάννης Φακής έπασχε από καρκίνο του πνεύμονα και έφυγε από τη ζωή την Τετάρτη 14 Ιουνίου 2017. Η ταφή του πραγματοποιήθηκε στο κοιμητήριο Ζωγράφου με πολιτική τελετή.

## Παραπομπές


## Πηγές
* http://www.imdb.com/name/nm2569541/
* https://theatro-technis.gr/%CE%B4%CF%81%CE%B1%CE%BC%CE%B1%CF%84%CE%B9%CE%BA%CE%AE-%CF%83%CF%87%CE%BF%CE%BB%CE%AE/%CE%B1%CF%80%CF%8C%CF%86%CE%BF%CE%B9%CF%84%CE%BF%CE%B9
* http://www.lifo.gr/mag/features/3719
* http://www.clproductions.gr/el/feature-films/the-other-sea
* http://www.eete.gr/ergo/?ergoid=3461
* http://www.kastaniotis.com/book/978-960-03-6086-8
* http://www.u-hoo.gr/gianniskafatos/2010/05/25/κωστής-γκιμοσούλης-το-φάντασμά-της/
* http://www.kastaniotis.com/events/12/07 
* http://www.avgi.gr/article/10970/5385442/pethane-e-zographos-ntepe-pheloukatze
* http://www.thetoc.gr/politismos/article/to-theatro-texnis-thrinei-tin-apwleia-tou-spoudaiou-ithopoiou-gianni-faki

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Καταρίνα Άικενς - Φλοκέ

Η **Καταρίνα Άικενς - Φλοκέ** (φλαμανδικά: **Catarina Ykens-Floquet** (1608 &ndash; μετά το 1666) ήταν Φλαμανδή ζωγράφος νεκρών φύσεων.

## Βιογραφία
Γέννήθηκε στην Αμβέρσα, θυγατέρα του Λούκας Φλοκέ και αδελφή τριών ζωγράφων. Παντρεύτηκε τον ζωγράφο Φρανς Άικενς το 1635 και είναι γνωστή για τις νεκρές φύσεις με άνθη και φρούτα, στις οποίες περιλαμβάνονται και πίνακες με γιρλάντες.

Ορισμένες φορές τα έργα της συγχέονται με τα έργα της Καταρίνα Άικενς, που γεννήθηκε το 1659 και ήταν θυγατέρα του Γιοχάννες Άικενς από την Αμβέρσα.

## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Κατηγορία:Φλαμανδές ζωγράφοι
Κωνσταντίνος Μπόνης

Ο **Κωνσταντίνος Μπόνης** (1905-1990) ήταν Έλληνας θεολόγος, καθηγητής πανεπιστημίου και ακαδημαϊκός.

## Βιογραφικά στοιχεία
Γεννήθηκε το 1905 στον Αστακό Αιτωλοακαρνανίας. Ολοκλήρωσε τη βασική του εκπαίδευση στον Αστακό και τη Λευκάδα και το 1922 εγγράφηκε στη Νομική Σχολή του Πανεπιστημίου Αθηνών. Μετά από δύο χρόνια, το 1924, μετεγγράφηκε στη Θεολογική Σχολή του ιδίου Πανεπιστημίου από όπου αποφοίτησε το 1927. Λαμβάνοντας υποτροφία του Υπουργείου Παιδείας συνέχισε τις σπουδές του στη Βυζαντινολογία και την Εκκλησιαστική Φιλολογία στα Πανεπιστήμια των Βρυξελλών, του Μονάχου και του Βερολίνου. Το 1937 αναγορεύθηκε διδάκτωρ φιλοσοφίας του Πανεπιστημίου του Μονάχου, ενώ το 1938 διδάκτωρ θεολογίας του Πανεπιστημίου Αθηνών.

Δίδαξε σε σχολεία μέσης εκπαίδευσης, στην Κεφαλονιά και την Πάτρα αλλά και το Μαράσλειο Αθηνών, και στη συνέχεια υπήρξε γενικός επιθεωρητής και διευθυντής της Γερμανικής Σχολής Αθηνών έως το 1940. Την ίδια περίοδο ξεκίνησε να αρθρογραφεί στα περιοδικά *«Θεολογία»*  και *«Εκκλησία»* της Εκκλησίας της Ελλάδος των οποίων υπήρξε διευθυντής την περίοδο 1968-1982, ενώ ασχολήθηκε και με τα αρχεία της Ιεράς Συνόδου. Το 1938 εξελέγη υφηγητής της Θεολογικής Σχολής Αθηνών, και δίδαξε ως επίκουρος καθηγητής, ενώ το 1942 εξελέγη τακτικός καθηγητής στην έδρα της Γενικής Εκκλησιαστικής Γραμματολογίας στη Θεολογική Σχολή του Αριστοτελείου Πανεπιστημίου Θεσσαλονίκης. Το 1951 επέστρεψε στο Πανεπιστήμιο Αθηνών, αντικαθιστώντας τον Δημήτριο Μπαλάνο στην έδρα της Πατρολογίας και της Ερμηνείας των Πατέρων. Υπήρξε κοσμήτορας στη Θεολογική Σχολή του Πανεπιστημίου της Θεσσαλονίκης, αλλά και σε αυτή του Πανεπιστημίου Αθηνών κατά τα ακαδημαϊκά έτη 1956-1957, 1964-1965 και 1969-1970. Αποχώρησε από το Πανεπιστήμιο Αθηνών το 1970, λόγω συνταξιοδότησης.

Δίδαξε ακόμη, ως επισκέπτης καθηγητής στην Ελληνορθόδοξη Θεολογική Σχολή του Τιμίου Σταυρού στη Βοστώνη των ΗΠΑ, ενώ για δύο χρόνια διετέλεσε γενικός διευθυντής Θρησκευμάτων στο Υπουργείο Παιδείας. Το 1938 εξελέγη μέλος του Φιλολογικού Συλλόγου Παρνασσός και το 1978 τακτικό μέλος της Ακαδημίας Αθηνών, ενώ το 1987 υπήρξε πρόεδρος αυτής.

Απεβίωσε στις 7 Ιουνίου 1990 στην Αθήνα.

## Έργο
Εκπροσώπησε την Εκκλησία της Ελλάδος σε αρκετές διεθνείς συνελεύσεις και επιτροπές του Παγκοσμίου Συμβουλίου Εκκλησιών. Στο συγγραφικό του έργο ασχολήθηκε με την κλασική περίοδο της εκκλησιαστικής γραμματολογίας και την περίοδο της αναγέννησης των γραμμάτων στο Βυζάντιο από τον 12ο αιώνα και έπειτα.

## Παραπομπές


## Εξωτερικοί σύνδεσμοι
* Άρθρα του Κωνσταντίνου Μπόνη στη *[[Νέα Εστία]]*.

Κατηγορία:Έλληνες θεολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Περικλής Αλεξανδρής

Ο **Περικλής Αλεξανδρής** (1864 - 1939) ήταν Έλληνας πολιτικός.

## Βιογραφικά στοιχεία

Γεννήθηκε στην Καρδίτσα και καταγόταν από παλαιά οικογένεια πολιτικών. Σπούδασε νομικά και ακολούθησε σταδιοδρομία στο δικαστικό σώμα φτάνοντας έως τη θέση του εισαγγελέα Εφετών. Στις εκλογές του 1923 εξελέγη βουλευτής Καρδίτσας ενώ στις επόμενες, στις εκλογές του 1926, εξελέγη βουλευτής Τρικάλων. Την περίοδο 1929 - 1935 διετέλεσε γερουσιαστής Τρικάλων με το κόμμα των Φιλελευθέρων χρηματίζοντας μάλιστα και αντιπρόεδρος του σώματος της Γερουσίας.

Υπήρξε ιδρυτικό μέλος και πρόεδρος της Ιστορικής και Λαογραφικής Εταιρείας Θεσσαλών.

Απεβίωσε το 1939.

## Παραπομπές


Κατηγορία:Βουλευτές Τρικάλων
Κατηγορία:Βουλευτές Καρδίτσας
Γεώργιος Δοκουμετζίδης

Ο **Γεώργιος Δοκουμετζίδης** (1872-1937) ήταν Έλληνας δικηγόρος και πολιτικός. Διετέλεσε βουλευτής και νομάρχης.

## Σταδιοδρομία
Γεννήθηκε στο Ηράκλειο το 1872 και σπούδασε νομικά.

Αναγορεύτηκε διδάκτωρ της νομικής και εργάστηκε ως δικηγόρος. Αρχικά διορίστηκε Νομάρχης Ηρακλείου, υπηρετώντας από το 1910 έως το 1912.  Το 1912 διορίστηκε Νομάρχης Ρεθύμνης μέχρι το 1914.
Εξελέγη βουλευτής Ηρακλείου με το βενιζελικό κόμμα το 1923.  Επίσης, διετέλεσε Νομάρχης Κυκλάδων, Κοζάνης από τις 9 Σεπτεμβρίου 1915 έως τις 16 Νοεμβρίου 1915, Λέσβου από το 1916 έως το 1917 και Νομάρχης Θεσσαλονίκης από τις 14 Σεπτεμβρίου 1919 ως τις 9 Νοεμβρίου 1920.
Πέθανε σε ηλικία 65 ετών στην Αθήνα στις 22 Απριλίου 1937 και κηδεύτηκε την επομένη από το Πρώτο Νεκροταφείο Αθηνών. Ήταν παντρεμένος με την Ευτυχία και δεν είχαν παιδιά.

## Παραπομπές

Κατηγορία:Βουλευτές Ηρακλείου
Κατηγορία:Νομάρχες Ηρακλείου
Κατηγορία:Νομάρχες Θεσσαλονίκης
Κατηγορία:Νομάρχες Κοζάνης
Κατηγορία:Νομάρχες Κυκλάδων
Κατηγορία:Νομάρχες Λέσβου
Κατηγορία:Νομάρχες Ρεθύμνου

## Παραπομπές
Αλέξανδρος Κασσαβέτης

Ο **Αλέξανδρος Κασσαβέτης** ήταν Έλληνας πολιτικός και κτηματίας.

## Βιογραφικά στοιχεία

Ήταν γιος του Δημητρίου Κασσαβέτη, εμπόρου υφασμάτων, βαμβακιού στην Αιγύπτου και γιου του Αλέξανδρου Κασσαβέτη, και καταγόταν από την Ζαγορά Πηλίου. 

Υπήρξε θερμός υποστηρικτής του Ελευθερίου Βενιζέλου και γι' αυτό συμμετείχε στο κίνημα Εθικής Άμυνας. Στην ομώνυμη κυβέρνηση που σχηματίστηκε ανέλαβε Υπουργός συγκοινωνιών. 

Εξελέγη για πρώτη φορά βουλευτής Βόλου στις εκλογές του 1895 και επανεξελέγη σε αυτές του 1906, ως βουλευτής Λαρίσης, στις εκλογές του 1910, του 1912, του 1915, και ως βουλευτής της περιφέρειας Αθηνών στις εκλογές του 1928.

Υπήρξε πρόεδρος της Λέσχης των Φιλελευθέρων και ιδρυτικό μέλος της Ιστορικής και Λαογραφικής Εταιρείας Θεσσαλών. Το τεράστιο οικογενειακό κτήμα του, εκτάσεως 27.000 στρεμμάτων, στον Αλμυρό Μαγνησίας το δώρισε, το 1887, για την ίδρυση γεωργικής σχολής, η οποία εν συνεχεία μετατράπηκε σε σωφρονιστικό κατάστημα (Φυλακές Κασσαβέτειας).

Κατοικούσε στην Κηφισιά, όπου κεντρική οδός φέρει το όνομά του, και ήταν παντρεμένος με δύο παιδιά. Απεβίωσε εν ενεργεία βουλευτής στις 12 Ιουλίου 1932.

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Κατάλογος έργων των αδελφών Λίμπουρχ

Η σελίδα αυτή περιέχει εικονογραφημένο κατάλογο των έργων των αδελφών 
Paul, Herman και Johan Λίμπουρχ.

Τα γράμματα α και β μετά τον αριθμό φύλλου, σημαίνουν πρώτη (δεξιά στο βιβλίο) και δεύτερη πλευρά του φύλλου αντίστοιχα.

## Bible moralisée de Philippe le Hardi
«Ηθικοπλαστική Βίβλος», η λεγομένη «του Φιλίππου του Τολμηρού». Περιέχει 184 μικρογραφίες αποδιδόμενες στους τρεις αδελφούς Λίμπουρχ και σε άλλους ζωγράφους. Αυτές των αδελφών ζωγραφίστηκαν μεταξύ 1402-1404. Το βιβλίο αποτελείται από 169 φύλλα περγαμηνής διαστάσεων 41.5 x 29 εκατ. και φυλάσσεται στην Εθνική Βιβλιοθήκη της Γαλλίας.

## Les Belles Heures du duc de Berry
«Οι Ωραίες Ώρες του δούκα ντε Μπερρύ» είναι ένα Βιβλίο Ωρών 
που φιλοτεχνήθηκε από τους αδελφούς Λίμπουρχ το 1405-1409. 
Πρόκειται για χειρόγραφο σε 225 φύλλα περγαμηνής διαστάσεων 23,8 x 17 εκατ. 
Φυλάσσεται στο μουσείο The Cloisters, τμήμα του
Μητροπολιτικού Μουσείου της Νέας Υόρκης.

## Les Très Belles Heures de Notre-Dame
«Οι Πολύ Ωραίες Ώρες της Παναγίας» είναι Βιβλίο Ωρών που παρήγγειλε ο δούκας ντε Μπερρύ, στον οποίον οφείλουμε και τις 
«Πολύ Πλούσιες Ώρες του δούκα ντε Μπερρύ» (βλ. πιο κάτω). Οι αδελφοί Λίμπουρχ συμμετείχαν στην εικονογράφηση με τις επόμενες τρεις μικρογραφίες. Η τελευταία έχει χαθεί αλλά έχουμε αντίγραφό της σε λιθογραφία. Το χειρόγραφο είναι διεσπαρμένο σε διάφορα μουσεία.

## Les Petites Heures de Jean de Berry
Στις «Μικρές Ώρες του Ζαν ντε Μπερρύ» έχουμε μια μκρογραφία ενός από τους αδελφούς Λίμπουρχ.

## Les Très Riches Heures du duc de Berry

«Οι Πολύ Πλούσιες Ώρες του δούκα ντε Μπερρύ» είναι ένα Βιβλίο Ωρών που άρχισε να φιλοτεχνείται από τους αδελφούς Λίμπουρχ το 1411-16 και συμπληρώθηκε από άλλους καλλιτέχνες (μεταξύ των οποίων ο Μπαρτελεμύ ντ' Άικ και ο Jean Colombe) το 1440 και αργότερα. 

Πρόκειται για το καλύτερο δείγμα του είδους αυτού των εικονογραφημένων χειρογράφων, με εξαιρετικές μικρογραφίες, που δεν μπορούν όμως να αποδοθούν με βεβαιότητα σε συγκεκριμένο καλλιτέχνη, απ’ όσους εργάστηκαν για το βιβλίο. Πιστεύεται πάντως ότι το πρώτο και καλύτερο μέρος του χειρογράφου, το Calendrier (Ημερολόγιο), είναι δημιούργημα των αδελφών Λίμπουρχ. 

Ζωγραφίστηκε με τέμπερα σε περγαμηνή και οι διαστάσεις των φύλλων είναι 29 x 21 εκατοστά. Φυλάσσεται σήμερα στην βιβλιοθήκη του Μουσείου Κοντέ στο Chantilly.

Δεν υπάρχει αμφισβήτηση για την ταυτότητα των κτίριων που αναφέρονται στις παρατηρήσεις. Πολλά από αυτά είναι λίγο ή πολύ αναγνωρίσιμα ακόμα και σήμερα.

 
Κατηγορία:Κατάλογοι έργων τέχνης
Πρωτάθλημα χειροσφαίρισης Α1 εθνικής κατηγορίας γυναικών 2007-2008

Το πρωτάθλημα Α1 Εθνικής χάντμπολ γυναικών της περιόδου 2007–08, ήταν το 15ο από την καθιέρωση της Α1 και συνολικά το 27ο πρωτάθλημα Ελλάδος στην ιστορία του γυναικείου χάντμπολ και διεξήχθη με τη συμμετοχή δέκα ομάδων.

Στους τελικούς βρέθηκαν ξανά αντιμέτωπες οι Ορμή Πάτρας και η Αναγέννηση Άρτας, με την πρώτη να έχει το πλεονέκτημα για πρώτη φορά. Στους αγώνες που κρίθηκαν με μικρές διαφορές, η Ορμή επικράτησε και τις δύο φορές στην Πάτρα με μόλις ένα γκολ διαφορά, ενώ η Αναγέννηση είχε ισοφαρίσει στην Άρτα με νίκη 32-29. Έτσι η Ορμή κατέκτησε για δεύτερη συνεχόμενη περίοδο τον τίτλο της πρωταθλήτριας, και εδραίωσε την κυριαρχία της εις βάρος της αντιπάλου της.

Στην Α2 υποβιβάστηκαν οι Μακεδονικός και Φίλιππος Βέροιας.

## Σύστημα διεξαγωγής
Οι δέκα ομάδες αγωνίστηκαν στην κανονική περίοδο σε δύο γύρους και συνολικά 18 αγωνιστικές. Οι δύο τελευταίες ομάδες μετά την ολοκληρωση των αγώνων της κανονικής περιόδου υποβιβάστηκαν στην Α2, ενώ οι οκτώ πρώτες συνέχισαν στα play off.

Στην πρώτη φάση των play off αγωνίστηκαν για τις θέσεις 5 ως 8 και 1 ως 4 οι ομάδες που κατέλαβαν τις αντίστοιχες θέσεις της κανονικής περιόδου. Στην επόμενη και τελική φάση, διεξήχθησαν οι τελικές σειρές για τις θέσεις 5-6, 3-4 και 1-2 απο την οποία αναδείχθηκε η πρωταθλήτρια ομάδα. Όλες οι σειρές των play off κρίθηκαν στις δύο νίκες.

## Κανονική περίοδος
### Βαθμολογία

*Οι Ελπίδες έχουν ένα μηδενισμό και -1 βαθμό.

## Play off
### Ημιτελική φάση
#### Αγώνες κατάταξης, θέσεις 5–8

#### Ημιτελικοί, θέσεις 1–4

### Τελική φάση
#### Αγώνες κατάταξης, θέσεις 5–6

#### Τελικοί, θέσεις 3–4

#### Τελικοί, θέσεις 1–2

## Τελική κατάταξη

## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
* Αποτελέσματα Επίσημος ιστότοπος ΟΧΕ.

2007 2008
Κατηγορία:Χειροσφαίριση το 2007
Κατηγορία:Χειροσφαίριση το 2008
Ασγκάρ Φαραντί

Ο **Ασγκάρ Φαραντί** (*Asghar Farhadi*, περσικά اصغر فرهادی, γενν. 7 Μαΐου 1972) είναι Ιρανός σκηνοθέτης, σεναριογράφος και παραγωγός.

## Καλλιτεχνική πορεία
Έγινε γνωστός το 2011 με την ταινία *[[Ένας χωρισμός]]*, η οποία κέρδισε Όσκαρ, Χρυσή Σφαίρα, Χρυσή Άρκτο και βραβείο Σεζάρ καλύτερης ξενόγλωσσης ταινίας.

Στη συνέχεια, το 2013 γύρισε το έργο *[[Το παρελθόν]]*, που διακρίθηκε στις Κάννες, ήταν η πρόταση του Ιράν για την καλύτερη ξενόγλωσση ταινία στα 86α Βραβεία Όσκαρ και ήταν υποψήφιο για Χρυσή Σφαίρα και Σεζάρ.

Η ταινία του 2016 *[[Ο εμποράκος (ιρανική ταινία, 2016)|Ο εμποράκος]]* ήταν υποψήφια για Χρυσό Φοίνικα και για Χρυσή Σφαίρα Καλύτερης Ξενόγλωσσης Ταινίας. Η εν λόγω ταινία χάρισε στον Ιρανό σκηνοθέτη το δεύτερο βραβείο Όσκαρ της καριέρας του (Όσκαρ Καλύτερης Ξενόγλωσσης Ταινίας στα 89α Βραβεία Όσκαρ). Ο ίδιος, ωστόσο, δεν παρευρέθηκε στην 89η τελετή απονομής, λόγω του διατάγματος του Ντόναλντ Τραμπ που απαγορεύει την είσοδο στις ΗΠΑ σε κατοίκους επτά μουσουλμανικών χωρών.

Το 2018 κυκλοφόρησε η ταινία *[[Το ξέρουν όλοι]]*, η οποία είναι ισπανόφωνη και πρωταγωνιστούν ο Χαβιέρ Μπαρδέμ και η Πενέλοπε Κρουζ. Το 2021 σκηνοθέτησε την ταινία *Ένας ήρωας*, η οποία κέρδισε το Μέγα Βραβείο στο Φεστιβάλ Καννών.

## Φιλμογραφία

## Παραπομπές


Κατηγορία:Ιρανοί σεναριογράφοι
Κατηγορία:Ιρανοί παραγωγοί ταινιών
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Βραβευμένοι με Χρυσή Σφαίρα
Κατηγορία:Ιρανοί σκηνοθέτες κινηματογράφου
Μαζική δολοφονία του Αρκανκεργκέν

Η **μαζική δολοφονία του Αρκανκεργκέν ** συνέβη τον Μάϊο του 2012 στο συνοριακό σταθμό Αρκανκεργκέν του Καζακστάν.

Το Αρκανκεργκέν () είναι ένας συνοριακός σταθμός ανάμεσα στο Καζακστάν και την Κίνα στην περιφέρεια Αλμάτι κοντά στο Ουσαράλ. Στις 5 π.μ., στις 28 Μαΐου 2012 η επικοινωνία στον σταθμό χάθηκε. Όταν η αστυνομία άρχισε τις έρευνες βρήκε 14 νεκρούς, επίσης καμμένους και το σώμα άλλου ενός νεκρού σε κοντινό σπίτι. Όταν αναγνωρίστηκαν, βρέθηκε ότι ήταν 14 στρατιώτες και ένας κυνηγός.  Ένας συνοριοφύλακας, ο Βλαντισλάβ Τσελάκ, αρχικά ομολόγησε, ωστόσο αργότερα ανακάλεσε την ομολογία του. 

## Κατάλογος των θυμάτων

## Παραπομπές


Κατηγορία:Εγκλήματα
Κατηγορία:Κοινωνία του Καζακστάν
Επαρχία Χρομτάου

Η **επαρχία Χρομτάου** () είναι μια επαρχία στην περιφέρεια Ακτόμπε στο δυτικό Καζακστάν. Το διοικητικό κέντρο της επαρχίας είναι το Χρομτάου. Πληθυσμός: 41,334 (εκτίμηση 2013) 39,748 (απογραφή 2009) 43,814 (απογραφή 1999).

## Παραπομπές


Χρομταου
Κατηγορία:Περιφέρεια Ακτόμπε
Μακάτ

Το **Μακάτ** (επίσης γνωστή ως **Maqat** (, , *ماقات*)) είναι μια πόλη στην περιφέρεια Ατιράου, στο δυτικό Καζακστάν. Βρίσκεται σε υψόμετρο 22 μέτρα κάτω από την θάλασσα. Έχει πληθυσμό 14,082.

## Παραπομπές


Κατηγορία:Πόλεις του Καζακστάν
Sexting

**Sexting** (ελληνική απόδοση: σέξτινγκ) είναι η ανταλλαγή φωτογραφιών και μηνυμάτων με κυρίως σεξουαλικό περιεχόμενο χρησιμοποιώντας κινητό τηλέφωνο ή άλλες ηλεκτρονικές συσκευές, όπως για παράδειγμα σε έναν ηλεκτρονικό υπολογιστή. Η λέξη έγινε ιδιαιτέρως δημοφιλής τον 21ο αιώνα και προέρχεται από το "sex" (σεξ) και το  "texting" (στέλνω μήνυμα σε κάποιον). Τον Αύγουστο του 2012, η λέξη συμπεριλήφθηκε στο λεξικό *Merriam-Webster's Collegiate Dictionary*.

## Παραπομπές


## Εξωτερικοί σύνδεσμοι
* Bowker, Art, M.A., and Michael Sullivan, J.D.. "Sexting Risky Actions and Overreactions." () Federal Bureau of Investigation. July 2010.
* "Nothing shameful about sexting?" findings of a new report, "Young People and Sexting in Australia: ethics, representation and the law"
* 2014 Fresh Air piece (audio here) and Atlantic article on sexting in Louisa County, Virginia

Κατηγορία:Επικοινωνία
Κατηγορία:Πορνογραφία
Κατηγορία:Σεξολογία
Κατηγορία:Σεξουαλική παρενόχληση
Δυτικορομανικές γλώσσες

Οι **Δυτικορομανικές γλώσσες** είναι κλάδος των ρομανικών γλωσσών. Σύμφωνα με ένα από τα πρότυπα διαίρεσής τους, ως κλάδος αποτελείται από πέντε υποκλάδους: τις Ιβηρορομανικές, τις Οξιτανορομανικές, τις Γαλατορομανικές, τις Γαλατοϊταλικές και τις Ραιτορομανικές γλώσσες. Καλύπτουν επομένως τη δυτική Ευρώπη από την Ιβηρική μέχρι βόρεια στα γλωσσικά σύνορα των γαλλικών με τα ολλανδικά και τα γερμανικά ενώ ανατολικά εκτείνονται στη βόρεια Ιταλία και τη ρομανόφωνη Ελβετία. 

Κύριο στοιχείο διαφοροποίησής τους από τις Ανατολικορομανικές είναι η ηχηροποίηση των άηχων κλειστών συμφώνων και η διατήρηση του λατινικού τελικού /s/. Κοινό στοιχείο των Γαλατοϊταλικών, των Γαλατορομανικών και των Ραιτορομανικών αποτελεί το κελτικό γλωσσικό υπόστρωμα ενώ μέχρι την εγκατάσταση γερμανικών φύλων στη σημερινή Ελβετία, οι ραιτορομανικές και γαλατορομανικές γλώσσες βρίσκονταν σε άμεση επαφή. 

Οι υποκατηγορίες περιέχουν τις εξής γλώσσες:
* Ιβηρορομανικές: πορτογαλικά, γαλικιανά, ισπανικά, αστουρλεονικά και αραγωνικά. Εντάσσονται επίσης τα ισπανοεβραϊκά, η εξαφανισμένη μοζαραβική γλώσσα και πιθανότατα και η εξαφανισμένη αφρορομανική που ομοίαζε τη δημώδη λατινική της Ιβηρικής.
* Οξιτανορομανικές: Ως κατηγορία αποτελεί λύση στο πρόβλημα της ενσωμάτωσης των καταλανικών στις Ιβηρορομανικές ή τις Γαλορομανικές που προκάλεσε πολεμική την δεκαετία του 1920 μεταξύ των γλωσσολόγων Ραμόν Μενέντεθ-Πιδάλ και Βίλχελμ Μέγιερ Λύμπκε. Περιλαμβάνει τα καταλανικά και τα οξιτανικά (γασκωνικά και προβηγκιανικά).
* Γαλατορομανικές: γαλλικά, φραγκοπροβηγκιανά, νορμανδικά, πικαρδικά και φραγκοπροβηγιανικά.
* Γαλατοϊταλικές: Περιλαμβάνει τις ρομανικές γλώσσες της Ιταλίας βόρεια της γραμμής Σπέτσια-Ρίμινι.
* Ραιτορομανικές: διάλεκτοι των κεντρικών Άλπεων μεταξύ των οποίων και η ρομανσική γλώσσα.

## Παραπομπές
Μπαλκόνι

Ένα μπαλκόνι (από την ιταλική λέξη: balcone) είναι μια πλατφόρμα προεξέχει από τον τοίχο ενός κτιρίου, υποστηρίζεται από τις στήλες ή στηρίγματα, και περικλείεται με ένα κιγκλίδωμα.

## Τύποι
Το παραδοσιακό μαλτέζικο μπαλκόνι είναι ένα ξύλινο κλειστό μπαλκόνι που προεξέχει από έναν τοίχο.

Αντίθετα, της «Ιουλιέτας το μπαλκόνι» δεν προεξέχει έξω από το κτίριο. Είναι ένα μέρος του επάνω ορόφου, με ένα κιγκλίδωμα μόνο στο μέτωπο, σαν μια μικρή Λότζια.

## Λειτουργίες
Μερικές φορές τα μπαλκόνια είναι προσαρμοσμένα για τελετουργικούς σκοπούς, π.χ. στη Βασιλική του Αγίου Πέτρου στη Ρώμη, ο νεοεκλεγείς Πάπας δίνει την ευλογία του, *Urbi et orbi* μετά το κονκλάβιο. 

Χρησιμοποιούνται επίσης σε αίθουσες κινηματογράφου και θέατρα.

Το συνηθισμένο μπαλκόνι έχει μία, ή παραπάνω, μπαλκονόπορτες που ανοίγουν σε ένα μικρό αίθριο χώρο με κάγκελα. Ένα γαλλικό μπαλκόνι είναι με πόρτες που ανοίγουν σε ένα προστατευτικό κιγκλίδωμα με θέα στην αυλή ή το γύρω τοπίο.

Κατηγορία:Αρχιτεκτονικά στοιχεία κτιρίων
Κατάλογος έργων του Πωλ Σεζάν

Η σελίδα αυτή περιέχει εικονογραφημένο κατάλογο των έργων του Πωλ Σεζάν. Ο κατάλογος δεν είναι πλήρης, αλλά τα γνωστότερα έργα του καλλιτέχνη περιλαμβάνονται σ' αυτόν.

 
Κατηγορία:Κατάλογοι έργων τέχνης
Ήρωες με πυτζάμες

**Ήρωες με πυτζάμες** (Αγγλ. *PJ Masks*) είναι ο τίτλος βρετανο-γαλλικής τηλεοπτικής σειράς επιστημονικής φαντασίας .Η σειρά βασίζεται στην γαλλική σειρά βιβλίων *Les Pyjamasques* από τον Romuald Racioppo. Η σειρά έκανε πρεμιέρα στο Disney Junioστις Ηνωμένες Πολιτείες Αμερικής στις 18 Σεπτεμβρίου 2015. Στην Ελλάδα επίσης μεταδόθηκε από την Disney Junior. Στις 16 Σεπτεμβρίου 2017 η σειρά ξεκίνησε να μεταδίδεται απ' το Star Channel.

## Πλοκή
Κατά την ημέρα είναι τρία κανονικά παιδιά 6 ετών, ο **Κόνορ**, ο **Γκρεγκ** κι η **Αμάγια**, τα οποία είναι γείτονες και συμμαθητές. Μόλις όμως δύσει ο Ήλιος και πέσει η νύχτα, μεταμορφώνονται σε 3 υπερήρωες με πυτζάμες, ο 1ος στον **Cat boy**, ο 2ος στον **Gekko** και η 3η στην **Owlette** και βγαίνουν να καταπολεμήσουν την εγκληματικότητα. Για τις μετακινήσεις τους οι 3 αυτοί υπερήρωες χρησιμοποιούν ανάλογα με την περίσταση, το **γατοκίνητο**, το **κουκουβοπλάνο** και το **Γκέκο Μομπίλ**. Το 1ο είναι ένα αυτοκινητάκι, το 2ο ένα αεροπλανάκι και το 3ο είναι αμφίβιο δηλαδή μπορεί να κυκλοφορεί και στο νερό και στην ξηρά.

## Χαρακτήρες
### Ήρωες με πυτζάμες
***Connor/Catboy**
***Amaya/Owlette**
***Greg/Gekko**
### Κακοποιοί
* **Luna girl**
* **Night Ninja** και **Ninjalinos**
* **Romeo**

### Επαναλαμβανόμενοι χαρακτήρες

## Επεισόδια

## Ηθοποιοί οι οποίοι ακούγονται στην Ελληνική μεταγλώττιση της σειράς
*  Άντρια Ράπτη  - **Connor/Catboy**
* Χριστέλα Γκιζέλη  (Κύκλοι 1-2) , Γεωργία Ιωαννίδου  (Κύκλοι 3-Παρόν) - **Amaya/Owlette**
*  Ειρήνη Ασπιώτη  - **Greg/Gekko**
*  Βασιλίνα Κατσικερού  - **Romeo**/ **Luna girl**
* Βαγγέλης Ζάπας  - Αφηγητής/ Robot
* Σωτηρία  Ρουβολή (Κύκλος 2) , Ειρήνη Ασπιώτη (Κύκλοι 3-Παρόν)  -  **Dylan/Armadylan ** 
* Άννα Σταματίου  - Αγόρι Φαραώ
* Μαριλέττα Κυριαζή  - Ιβάν

## Παραπομπές


## Εξωτερικοί σύνδεσμοι
*http://disneyjunior.disney.gr/pj-masks

Κατηγορία:Βρετανικές τηλεοπτικές σειρές
Κατηγορία:Παιδικές σειρές
Κατηγορία:Τηλεοπτικές σειρές του Disney Junior
Παντζούρι

Το **παντζούρι** είναι είδος πόρτας ή παραθυρόφυλλου που αποτελείται από πολλές οριζόντιες ράγες (ή μερικές φορές ράβδους ή συστήματα web) που αρθρώνονται μαζί. Παρέχει προστασία από τον άνεμο και τη βροχή. Σε μορφή κλείστρου, χρησιμοποιείται μπροστά από ένα παράθυρο και προστατεύει το παράθυρο από βανδαλισμούς και διαρρήξεις.

## Εφαρμογές
Τα ρολά έχουν πολλές εφαρμογές, συμπεριλαμβανομένων των θυρών για τα φορτηγά, συνεργεία, κουζίνες, σχολεία, φυλακές και αποθήκες. Σε ορισμένα μέρη του κόσμου, τα ρολά επιδοτούνται από την τοπική αυτοδιοίκηση, λόγω των εγγενών πλεονεκτημάτων της ασφάλειας. Σε περιοχές που εκτίθενται συχνά σε κακές καιρικές συνθήκες, τα ρολά που χρησιμοποιούνται ως μέθοδος μόνωσης και μπορoύν να προστατεύσουν τα παράθυρα από ζημιές.

Κατηγορία:Αρχιτεκτονικά στοιχεία κτιρίων
Microsoft WinHelp

Το **Microsoft WinHelp** ήταν μια μορφή για αρχεία online βοήθειας βασισμένη στη μορφή εμπλουτισμένου κειμένου (RTF) που μπορεί να προβληθεί από το πρόγραμμα *winhelp.exe* ή *winhlp32.exe*. Παρέμεινε μια δημοφιλή φόρμα βοήθειας από τα Windows 3.0 μέχρι τα Windows XP. Η Microsoft αφαίρεσε το WinHelp στα Windows Vista για να αποθαρρύνει τους δημιουργούς λογισμικού από τη χρήση της απαρχαιωμένης μορφής και την ενθάρρυνση της χρήσης νεότερων μορφών βοήθειας.

## Ιστορικό
Το Microsoft WinHelp εμφανίστηκε αρχικά στα Windows 3.0 ως *WinHelp 1.0* το 1990. Αργότερα, το 1995, ήταν προεγκατεστημένο με τα Windows 95 και Windows NT ως *WinHelp 4.0*. Το 2006, η Microsoft απέσυρε το WinHelp ως υποστηριζόμενη πλατφόρμα. Τα αρχεία WinHelp τρέχουν σε 16-bit και 32-bit, τα οποία τα Windows Vista μεταχειρίζονται με διαφορετικό τρόπο: Ανοίγοντας ένα 32-bit αρχείο .hlp, τα Windows προειδοποιούν τον χρήστη ότι η μορφή δεν υποστηρίζεται πλέον. Ένα downloadable πρόγραμμα για προεπισκόπηση 32-bit αρχείων .hlp είναι διαθέσιμο. Όσο για τα αρχεία 16-bit, μπορούν να ανοίξουν στα Windows Vista χωρίς το downloadable πρόγραμμα.

Στις 14 Οκτωβρίου του 2009, η Microsoft ανακοίνωσε τη λήψη του *winhlp32.exe* για τα Windows 7 στο Microsoft Download Center.

## Αρχεία πηγαίου κώδικα
Τα αρχεία πηγαίου κώδικα που απαιτούνται για την κατάρτιση ενός αρχείου .hlp αποτελούνται από ένα ή περισσότερα έγγραφα με την επέκταση .rtf και ένα αρχείο βοήθειας του έργου με την επέκταση .hpj, μαζί με τυχόν αρχεία εικόνας (.bmp, .wmf ή .shg) που χρησιμοποιούνται μέσα στο αρχείο βοήθειας. Ένας προαιρετικός πίνακας περιεχομένων αρχείου μπορεί επίσης να δημιουργηθεί η επέκταση .cnt για χρήση με το αρχείο .hlp.

Εντός των αρχείων .rtf, τα θέματα χωρίζονται από αλλαγές σελίδας. Κάθε θέμα έχει μια σειρά από υποσημειώσεις που περιέχουν πληροφορίες για το αρχείο. Αυτές είναι:
* Η υποσημείωση **#** περιέχει το θέμα ID το οποίο χρησιμοποιείται για τη δημιουργία συνδέσμων με αυτό το θέμα.
* Η υποσημείωση **$** περιέχει το όνομα του θέματος όπως εμφανίζεται στον πίνακα περιεχομένων, ευρετήριο και άλλες τοποθεσίες.
* Η υποσημείωση **K** περιέχει λέξεις-κλειδιά για το ευρετήριο.
* Η υποσημείωση **A** περιέχει λέξεις-κλειδιά *Δείτε Επίσης*.
* Η υποσημείωση ***** περιέχει επιπλέον ετικέτες.
* Η υποσημείωση **+** περιέχει πληροφορίες περιήγησης.
* Η υποσημείωση **!** περιέχει μακροεντολές θέματος καταχώρησης.

Η μόνη απαιτητική υποσημείωση είναι το **#**, με τα άλλα να είναι προαιρετικά. Το κείμενο περιέχει περιορισμένη μορφοποίηση, όπως έντονο, λοξό ή χρωματιστό κείμενο.

## Παραπομπές


## Εξωτερικοί σύνδεσμοι
* help-info.de - Ιστότοπος που παρέχει πληροφορίες γύρω από το Online Help, παραδείγματα, κλπ.

Κατηγορία:Στοιχεία των Windows
Ορέστης Αργυρόπουλος

Ο **Ορέστης Αργυρόπουλος** (Λαύριο 1888 – Αθήνα  1972), ήταν Έλληνας συνθέτης, μεταλλειολόγος και πολιτικός.
## Βιογραφικά στοιχεία

Γεννήθηκε στις 14 Νοεμβρίου 1888 και ήταν γιος του Νικολάου Αργυρόπουλου, ιατρού στα μεταλλεία Λαυρίου, και της Βικτωρίας Μπελαρντίνι. Σπούδασε μεταλλειολόγος στο Παρίσι και εγγράφηκε στο Τεχνικό Επιμελητήριο το 1912. Μετά την επιστροφή του στην Ελλάδα εργάστηκε στα Μεταλλεία Λαυρίου, των οποίων διετέλεσε διευθυντής την περίοδο 1949 - 1951 στον τομέα των κατασκευών. Εξελέγη γερουσιαστής Αττικής και Βοιωτίας με το Κόμμα Φιλελευθέρων στις εκλογές του 1929.

Παράλληλα ασχολήθηκε με τη μουσική και το πιάνο φοιτώντας στο Ωδείο Αθηνών. Τα πρώτα μαθήματα μουσικής τα πήρε από τη μητέρα του Βικτωρία, στο πιάνο. Κατόπιν, συνέχισε με τη Λίζα Φρέτσα, τον Φραντσέσκο Νικολίνι (1895-9) και τον πιανίστα Καρλ Μπέμερ (Böhmer) στο Αθηναϊκό Ωδείο Λότνερ (1905-6). Παράλληλα με τις σπουδές του στη Γαλλία, διηύθυνε πολλές φορές τη συμφωνική ορχήστρα του πανεπιστημίου του, ενώ ασχολήθηκε με τη σύνθεση. Μετά την επιστροφή του στην Ελλάδα, μελέτησε πιάνο και θεωρητικά με τους Φ. Σουαζί, Δ. Λεβίδη και Μ. Παλλάντιο. Τα χειρόγραφα του συνθέτη βρίσκονται, σχεδόν στο σύνολό τους, στην κατοχή του μουσικολόγου Γιάννη Γ. Παπαϊωάννου Ο Παπαϊωάννου χαρακτηρίζει τον Αργυρόπουλο προικισμένο ερασιτέχνη και του αφιερώνει εκτενές λήμμα στην μεγάλη γερμανική μουσική εγκυκλοπαίδεια (MGG).

## Εργογραφία
### Φωνητική μουσική
*Έξι τραγούδια για φωνή και ορχήστρα, έργο 10α (1947-8)
### Ορχήστρα
*Andante, σε Φα ελάσσονα, έργο 5 (1937)
*Μικρή σουίτα, για ορχήστρα δωματίου, έργο 6α (1944-5), επίσης για βιολί και πιάνο
*Αφρικανική σουίτα (ή Αφρικανικές Εντυπώσεις , συμφωνικό ποίημα για μεγάλη ορχήστρα, έργο 7 (1947)
*Πρελούδιο και σκέρτσο, έργο 8α (1947;), επίσης για πιάνο
### Μουσική δωματίου
*Τρίο για πιάνο, βιολί και βιολοντσέλο, έργο 3 (1930), επίσης και ως σονάτα για βιολοντσέλο και πιάνο
*Μικρή σουίτα, για βιολί και ορχήστρα, έργο 6 (1940), επίσης για ορχήστρα
*Έξι μπαγκατέλες για πιάνο, έργο 2 (1918, αναθ. 1945)
*Πρελούδιο και σκέρτσο, έργο 8 (1947/), επίσης για ορχήστρα
*Σονάτα σε «κλασικό στυλ», έργο 11 (1958)

Πηγή εργογραφίας:

## Παραπομπές

## Πηγές
*Αλέκα Συμεωνίδου, «Λεξικό Ελλήνων Συνθετών» (ΛΕΣ), εκδόσεις Νάκας, 1995
*Γιώργος Λεωτσάκος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1981, τόμος 10, σ. 370
## Βιβλιογραφία
*Johann G. Papaioannou, «Argyropoulos, Orestes» in Die Musik in Geschichte und Gegenwart, Algemeine Enzyclopädie der Muzik, Herausg. von Friedrich, Blume, vol 15, (suppl. A-D), Bärenreiter, Κασελ-Μπαλ-Τουρ-Λονδίνο, 1973, στήλη 271

Κατηγορία:Έλληνες γερουσιαστές
Κατηγορία:Έλληνες μεταλλειολόγοι
Κατηγορία:Απόφοιτοι του Ωδείου Αθηνών
Ορντζονικιντζέβσκαγια

**Το Σούνζα** () είναι πόλη και το διοικητικό κέντρο της επαρχίας Σουνζένσκι της Δημοκρατίας της Ινγκουσετίας στην νοτιοδυτική Ρωσία. Πληθυσμός: 61,598&#x20;(Απογραφή Του 2010) Κατά την απογραφή του 2010, ήταν η πιο πολυπληθέστερη αγροτική επαρχία στη Ρωσία.Το Ορντζονικιντζέβσκαγια είναι πιο γνωστό ως Σούνζα.

## Παραπομπές


Κατηγορία:Γεωγραφία της Ρωσίας
Πουσγιάν

Το **Πούσγιαν** είναι ένα χωριό και δήμος στην επαρχία Σαρούρ, στο Ναχτσιβάν του Αζερμπαϊτζάν. Βρίσκεται κοντά στον διεθνή σιδηρόδρομο και αυτοκινητόδρομο, 23 χιλιόμετρα από την επαρχιακή πρωτεύουσα. Γενικά, ο πληθυσμός απασχολείται με διάφορες εργασίες. Υπάρχει επίσης γυμνάσιο, πολιτιστικός χώρος, βιβλιοθήκη και νοσοκομείο στο χωριό. Ο πληθυσμός είναι 3,751 κάτοικοι. Επίσης, κοντά στο Πουσγιάν υπάρχει αρχαιολογικός χώρος που ανακαλύφθηκε το 1987, καθώς και
η νεκρόπολη του Πουσγιάν.

## Ετυμολογία
Σύμφωνα με τους ερευνητές ο οικισμός έχει ονομαστεί ως **Πουσγιάν**, ως αποτέλεσμα της εποίκησης από οικογένειες της κουρδικής φυλής Πουσγιάν. Λέγεται ότι το Πουσγιάν, σύμφωνα με ερευνητές ότι είναι το αρχαίο όνομα που έζησαν οιτουρκόφωνοι πασιανλάρ στα προχριστιανικά χρόνια κοντά στον ποταμό Αράζ (που βρίσκεται σε μεγάλο μέρος στην Τουρκία). Σε έγγραφα του 1833 υπάρχουν πληροφορίες σχετικά με τους πουσγιανλιλάρ, μια από τις 9 φυλές της επικράτειας του Ναχτσιβάν.

## Παραπομπές


Κατηγορία:Κατοικημένες περιοχές στην Επαρχία Σαρούρ
Νικόλαος Λυκιαρδόπουλος

Ο **Νικόλαος Λυκιαρδόπουλος** (1866-1963) ήταν Έλληνας εφοπλιστής και πολιτικός.

## Βιογραφικά στοιχεία
Ήταν γιος του Διονυσίου Λυκιαρδόπουλου και καταγόταν από παλαιά οικογένεια ναυτικών και πλοιοκτητών της Κεφαλονιάς. Με την οικονομική βοήθεια του θείου του, Αθανασίου Βαλλιάνου, εφοπλιστή, άνοιξε ναυτιλιακό γραφείο στο Λονδίνο. Κατόρθωσε να δημιουργήσει αξιόλογο στόλο πλοίων και να αναδειχθεί μεταξύ των ισχυρότερων εφοπλιστών του κόσμου. Κατά τον Β΄ Παγκόσμιο Πόλεμο χάθηκε ο μισός περίπου στόλος, απέκτησε όμως μετά το τέλος του πολέμου ένα δεξαμενόπλοιο Τ2 που διέθεσαν οι Ηνωμένες Πολιτείες με εγγυήσεις του Ελληνικού Δημοσίου.

Υπήρξε ιδρυτικό μέλος και πρόεδρος (1950-60) της Ένωσης Ελλήνων Εφοπλιστών, την οποία εκπροσώπησε, βάσει του τότε εκλογικού συστήματος, στην Γερουσία με την ιδιότητα του γερουσιαστή κατά την περίοδο 1934-35. Το 1926 θεμελιώθηκε από τον αρχιτέκτονα Κωνσταντίνο Κυριακίδη, το ομώνυμο μέγαρο επί της οδού Βασιλίσσης Αμαλίας, για να ολοκληρωθεί το 1933.  Υπήρξε το πρώτο ιδιωτικό μέγαρο που διέθετε ανελκυστήρα ενώ η ανέγερσή του προκάλεσε σφοδρές αντιδράσεις λόγω της γειτνίασής του με τους στύλους του Ολυμπίου Διός και την Ακρόπολη.

Ήταν νυμφευμένος και είχε αποκτήσει δύο παιδιά, τους Παναγή και Γεράσιμο Λυκιαρδόπουλο, επίσης εφοπλιστές.

## Παραπομπές


Κατηγορία:Έλληνες γερουσιαστές
Κατηγορία:Έλληνες εφοπλιστές
Κατηγορία:Πρόεδροι της Ένωσης Ελλήνων Εφοπλιστών
Ταϊίνσα

Η **Ταϊίνσα** () είναι πόλη και διοικητικό κέντρο στην επαρχία Ταϊίνσα στην περιφέρεια Βόρειου Καζακστάν στο Καζακστάν. Πληθυσμός: 12,418 (απογραφή 2009) 13,233 (απογραφή 1999).

## Παραπομπές


Κατηγορία:Πόλεις του Καζακστάν
Θερινή ώρα στον Μαυρίκιο

Η περίοδος θερινής ώρας του Μαυρίκιου άρχιζε την τελευταία Κυριακή του Οκτωβρίου, και τελείωνε την τελευταία Κυριακή του Μαρτίου, δηλαδή η ευρωπαϊκή περίοδος θερινής ώρας ανάποδα. 

Επαναχρησιμοποιήθηκε το 2008,
ωστόσο δεν επαναλήφθηκε η θερινή ώρα το 2009. 

## Παραπομπές


Κατηγορία:Μαυρίκιος